**Ministru kabineta noteikumu projekta “Ceturkšņa pārskatu sagatavošanas un iesniegšanas kārtība” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Ceturkšņa pārskatu sagatavošanas un iesniegšanas kārtība” (turpmāk – Noteikumu projekts)ir izstrādāts ar mērķiprecizēt ceturkšņa pārskatā (turpmāk – pārskatā) uzrādāmo informāciju atbilstoši Ministru kabineta 2018.gada 13.februāra noteikumu Nr.87 “Grāmatvedības uzskaites kārtība budžeta iestādēs” 1.pielikumam “Grāmatvedības kontu plāna un zembilances shēma un apraksts”.  Noteikumi stājas spēkā nākamajā dienā pēc tās publicēšanas Latvijas Republikas oficiālajā izdevumā "Latvijas Vēstnesis". Pirmais pārskats pēc šiem noteikumiem būs jāsagatavo par 2019.gada 1.ceturksni. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas iniciatīva, lai Ministru kabineta noteikumu projekts “Ceturkšņa pārskatu sagatavošanas un iesniegšanas kārtība” atbilstu Ministru kabineta 2018.gada 13.februāra noteikumu Nr.87 “Grāmatvedības uzskaites kārtība budžeta iestādēs” prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2014.gada 16.decembra noteikumi Nr.773 “Ceturkšņa pārskatu sagatavošanas un iesniegšanas kārtība” (turpmāk – Noteikumi Nr.773) nosaka kārtību, kādā valsts budžeta iestādes, t.sk. publiskie nodibinājumi, pašvaldības un no valsts budžeta daļēji finansētas atvasinātas publiskas personas sagatavo un iesniedz ceturkšņa finanšu pārskatus. Noteikumos Nr.773 noteikts, ka pārskatus sagatavo, pamatojoties uz grāmatvedības uzskaites datiem saskaņā ar uzkrāšanas principu. Līdz šim grāmatvedības uzskaiti noteica Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” (turpmāk – Noteikumi Nr.1486). 2018.gada 13.februārī ir pieņemti jauni Ministru kabineta noteikumi Nr.87 “Grāmatvedības uzskaites kārtība budžeta iestādēs” (turpmāk – Noteikumi Nr.87), kuri stāsies spēkā ar 2019.gada 1.janvāri. Noteikumu Nr.773 pārskata sagatavošanas aprakstos ir ietverti Noteikumos Nr.1486 paredzētie grāmatvedības kontu plāna konti, kuros ar Noteikumiem Nr.87 paredzētas izmaiņas. Šī iemesla dēļ nepieciešams pielāgot iesniedzamo informāciju atbilstoši Noteikumiem Nr.87.  Projekta regulējums pilnībā nodrošina Valsts kasei noteikto pienākumu sagatavot informāciju vispārējās valdības sektora finanšu konta aprēķinu sagatavošanai atbilstoši Ministru kabineta noteikumu projekta „Oficiālās statistikas programmas 2019.-2021.gadam noteikumi” (VSS-825, TA-2478, izskatīts MK 11.12.2018) 1.pielikuma 1.tabulas 1.8.punktam, ko Centrālā Statistikas pārvalde (turpmāk – CSP) izmanto kopā ar Finanšu ministrijas un Ekonomikas ministrijas sniegto informāciju, nodrošinot datus saskaņā ar Eiropas Parlamenta un Padomes 2013.gada 21.maija Regulas (EK) Nr.549/2013 prasībām. Budžeta iestāžu iesniegto pārskatu datus Valsts kase konsolidē, grupē, pārklasificē, kā arī pievieno Valsts kases finanšu bilances datus un iesniedz CSP.  Valsts kase pārskatu datus izmanto arī, lai sagatavotu informāciju saskaņā ar Ministru kabineta 2015.gada 22.decembra noteikumu Nr.756 „Kārtība, kādā sagatavo vispārējās valdības budžeta deficīta un parāda notifikāciju” 7.5. punktu.  Pārskatu dati plašākai sabiedrībai nav pieejami, bet tie ir par pamatu CSP publicētajiem datiem par valdības finanšu statistiku.  Saskaņā ar Ministru kabineta 2009.gada 3.februāra noteikumu Nr.108 „Normatīvo aktu sagatavošanas noteikumi” 140. punktu, ja grozījumi noteikumos pēc apjoma pārsniedz pusi no spēkā esošo noteikumu normu apjoma, sagatavo jaunu noteikumu projektu. Līdz ar to ir sagatavots jauns Ministru kabineta noteikumu projekts.  Noteikumu projekts paredzēs:   1. pienākumu ministrijām, citām centrālajām valsts iestādēm un pašvaldībām pēc Valsts kases pieprasījuma sniegt papildu skaidrojumus par sagatavoto pārskatu, ja tas ir nepieciešams pārskatu lietotājiem; 2. veidlapā Nr.C-2 “Iegādāto parāda vērtspapīru izmaiņu pārskats” precizēt veidlapas formu, atsakoties no informācijas par - finansēšanas klasifikācijas kodiem, termiņu pēc emisijas datuma un iegādāto vērtspapīru skaita, bet iekļaujot atsevišķā ailē informāciju par uzkrātajiem ieņēmumiem un prasībām par procentu maksājumiem; 3. veidlapā Nr.C-3 “Aizdevumu izmaiņu pārskats” precizēt veidlapas formu, iekļaujot atsevišķā ailē informāciju par uzkrātajiem ieņēmumiem un prasībām par procentu maksājumiem; 4. veidlapā Nr.C-4 “Ieguldījumu akcijās un citā pašu kapitālā izmaiņu pārskats” precizēt ailēs uzrādāmo informāciju; 5. veidlapu Nr.C-5 “Pārskats par prasībām” apvienot ar veidlapu Nr.C-6 “Pārskats par nākamo periodu izdevumiem un avansu maksājumiem”, lai mazinātu parakstāmo un iesniedzamo veidlapu skaitu, tā nedaudz samazinot administratīvo slogu; 6. veidlapā Nr.C-7 “Pārskats par saistībām” svītrot divas ailes un informāciju par kavētajiem maksājumiem norādīt zem tabulas, detalizācijā līdz trešajam kontu līmenim.   Pirmo pārskatu atbilstošiem šiem noteikumiem jāsagatavo  par pilnu 2019.gada I ceturksni. Šāds pagaidu regulējums nepieciešams, jo Noteikumu projekta stāšanās spēkā datums būs vēlāks nekā 2019.gada 1.janvāris. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kase. |
| 4. | Cita informācija | Pārskatu sagatavošanai, pārbaudei un iesniegšanai izmanto ePārskatus, kuru izstrādā un uztur Valsts kase. Lai strādātu ePārskatos, lietotājiem jāiepazīstas ar Lietotāja ceļvedi. Lietotāja ceļvedī aprakstīti sistēmas lietošanas noteikumi, dokumentu datņu augšupielādes nosacījumi. Ceturkšņa pārskatu datu pārbaudei ePārskatos ir definētas dažādas matemātiskās un loģiskās kontroles.  Viennozīmīgai izpratnei par pārskatu sagatavošanu Valsts kase izstrādā pārskata veidlapu sagatavošanas vadlīnijas un publicē tās savā tīmekļvietnē.  Lai mazinātu manuālo datu ievadi ePārskatos un nodrošinātu datu importu no grāmatvedības uzskaites sistēmām, Valsts kase definē pārskatu elektronisko datu apmaiņas faila formātu. Lai izmantotu datu eksportu/ importu, grāmatvedības programmatūras izstrādātajam jāizstrādā datu eksporta fails xml formātā. Pārskatu elektronisko datu apmaiņas faila formātu Valsts kase publicē savā tīmekļa vietnē. Pārskatu elektronisko datu apmaiņas faila formātu pirmajam (2019. gada) 1.ceturkšņa pārskatam saskaņā ar šo noteikumu projektu Valsts kase publicēs tīmekļa vietnē ne vēlāk kā līdz 2019. gada 1.martam. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, pašvaldību veidotas kopīgās iestādes, Valsts kase, Centrālā Statistikas pārvalde, Latvijas Banka. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmēs tautsaimniecību un budžeta iestāžu administratīvo vidi, jo noteikumu projektā minētajam subjektu lokam saskaņā ar spēkā esošā Likuma prasībām arī pašlaik ir noteikts pienākums sagatavot un iesniegt pārskatus.  Projekta tiesiskais regulējums nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | **Valsts kases sagatavoto informāciju par budžeta iestāžu pārskatu datiem** izmanto Centrālā Statistikas pārvalde, lai sagatavotu vispārējās valdības sektora finanšu kontus atbilstoši Eiropas Parlamenta un Padomes 2013.gada 21.maija Regulai (EK) Nr.549/2013 par Eiropas nacionālo un reģionālo kontu sistēmu Eiropas Savienībā, **un Latvijas Banka**, lai sagatavotu ceturkšņa finanšu kontu statistiku atbilstoši 2013. gada 25. jūlija Pamatnostādnei ECB/2013/24 par Eiropas Centrālās bankas statistikas pārskatu sniegšanas prasībām ceturkšņa finanšu pārskatu jomā (pārstrādāta versija) (2014/3/ES). Pieņemot noteikumu projektu, ieinteresētās puses varēs saņemt informāciju par iestādes, ministrijas vai atbilstošā sektora (valsts vai pašvaldības) finanšu stāvokli atbilstoši aktualizētajiem grāmatvedības uzskaites principiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.¹ apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, 2018.gada 15.oktobrī publicējot paziņojumu par līdzdalības procesu Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika” adresē:  http://www.fm.gov.lv/lv/sabiedribas\_lidzdaliba/tiesibu\_aktu\_projekti/gramatvedibas\_politika#project520  un Valsts kancelejas tīmekļvietnē sadaļā “Sabiedrības līdzdalība” – “”Ministru kabineta diskusiju dokumenti” , adresē: http://www.fm.gov.lv/lv/sabiedribas\_lidzdaliba/tiesibu\_aktu\_projekti/gramatvedibas\_politika#project520.  Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības līdzdalība ir nodrošināta publicējot paziņojumu par līdzdalības iespējām tiesību akta izstrādes procesā Valsts kases tīmekļvietnē adresē: https://www.kase.gov.lv/valsts-kase/sabiedribas-lidzdaliba. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Budžeta iestādes, t.sk. publiskie nodibinājumi, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes, ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un institucionālo struktūru.  Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav |

Finanšu ministre Dana Reizniece-Ozola

Lansmane 67094239

Silvija.Lansmane@kase.gov.lv